[{"text_idx": "#000000", "text": "Ukrainiaj esperantistoj invitas al la fronto"}, {"text_idx": "#000001", "text": "Ukrainiaj esperantistoj komence de junio organizos Esperanto-renkontig\u0302on en orienta parto de la lando, proksime al la milita fronto. En la programo estos interalie ekskurso en ruinaj kvartaloj de Slovjansk, detruitaj dum la dau\u0306ranta milito."}, {"text_idx": "#000002", "text": "La aktuala milita situacio en orienta Ukrainio. (Mapo: registaro de Ukrainio)"}, {"text_idx": "#000003", "text": "La urbo Slovjansk en orienta Ukrainio antau\u0306 tri jaroj estis en la centro de la bataloj inter la ukrainia armeo kaj separistoj subtenataj de Rusio. La separistoj kaptis la urbon en aprilo 2014, kaj nur post tri monatoj da bataloj, en la komenco de julio, la batalantoj de la tiel nomata \"Donecka popola respubliko\" estis forpelitaj el la urbo."}, {"text_idx": "#000004", "text": "Nun ukrainaj esperantistoj decidis organizi turisman renkontig\u0302on en Slovjansk kaj la proksima monah\u0302eja vilag\u0302o Svjatohirsk, interalie por montri al la vizitantoj la sekvojn de la dau\u0306ranta milito, sed ankau\u0306 por informi la lokan log\u0302antaron pri Esperanto."}, {"text_idx": "#000005", "text": "Inter la organizantoj de la renkontig\u0302o estas esperantistoj el Kievo kaj okcidenta Ukrainio, sed ankau\u0306 la loka esperantisto Pavel Korotenko \u2013 konata esperantista rok-muzikisto, kiu lau\u0306plane koncertos dum la renkontig\u0302o."}, {"text_idx": "#000007", "text": "Lau\u0306 la anonco de la organizantoj la renkontig\u0302o okazos de la 2-a g\u0302is la 4-a de junio, kaj la partoprenantoj povos interalie fari ekskurson al la mezepoka kaverna monah\u0302ejo en Svjatohirsk."}, {"text_idx": "#000008", "text": "En Slovjansk, krom vizito al ruinigitaj kvartaloj, estas planataj interalie ronda tablo kun amaskomunikiloj pri Esperanto, donacado de libroj al la urba biblioteko, renkontig\u0302o kun volontuloj kiuj subtenas la ukrainian armeon kaj prelegoj pri Esperanto."}, {"text_idx": "#000009", "text": "Tamen s\u0302ajnas, ke la renkontig\u0302o ne ig\u0302os aparte amasa kaj ne allogos multajn eksterlandajn partoprenantojn. Multaj landoj malrekomendas al siaj civitanoj viziti la tutan regionon de Doneck, kie okazos la renkontig\u0302o, kaj en la reta listo de alig\u0302intoj g\u0302is nun troveblas nur du nomoj entute."}, {"text_idx": "#000011", "text": "La loka organizanto, Pavel Korotenko, atendas ke venos \"g\u0302is dek homoj\". Ne temas pri oficiala arang\u0302o de Ukrainia Esperanto-Asocio."}, {"text_idx": "#000013", "text": "Aresto kau\u0306zis batalon inter rusiaj esperantistoj"}, {"text_idx": "#000014", "text": "Rekorda minuso de 86.700 eu\u0306roj c\u0302e UEA"}, {"text_idx": "#000015", "text": "Por vidi la ambau\u0306 flankojn ili devus viziti Doneckon/Luganskon, krome, tie same log\u0302as esperantistoj."}, {"text_idx": "#000016", "text": "En urbo Donecko ec\u0302 nun log\u0302as pli ol 900 mil homoj. Certe estas tie esperantistoj."}, {"text_idx": "#000017", "text": "La termino \"separismo\" estas trompa. La ukrainia armeo kontrauxstaras al donbasanoj, kiuj parte estas separistoj, grandparte flankanoj de aligxo al Ruslando, sed ankaux antifasxistoj, kontrauxantoj de la sxtatrenverso de 2014 jaro, kiuj ne celas speciale separigxon. Antaux tago, en urbo Dnipro (eksa Dnepropetrovsko) tri ukrainaj nazioj trapafis ambaux gambojn al taksia sxoforo, sole pro tio ke li rifuzis respondi al nazia saluto."}, {"text_idx": "#000021", "text": "Chu vere okazos renkontigho kun subtenantoj de ukrainia armeo \u2013 tio ja estus hontego por Esperanto!"}, {"text_idx": "#000025", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}]